CELEX: 32010R0309
Language: sl
Date: 2010-04-09 00:00:00
Title: Uredba Komisije (EU) št. 309/2010 z dne 9. aprila 2010 o uvrstitvi določenega blaga v kombinirano nomenklaturo

15.4.2010   
            
            
               SL
            
            
               Uradni list Evropske unije
            
            
               L 94/25
            
         UREDBA KOMISIJE (EU) št. 309/2010
   z dne 9. aprila 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. aprila 2010
      
         
            Za Komisijo, za predsednika po pooblastilu
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Lesena plošča iz jelovine, sestavljena iz treh slojev, skupnih dimenzij 1 000 × 500 × 27 mm.
                  Zunanji sloji so debeli 8,5 mm in sestavljeni iz vzporednih kosov lesa, ki so na robovih zlepljeni skupaj.
                  Osrednji sloj je debel 10 mm, pravokoten na žilo zunanjih slojev, in sestavljen iz vzporednih kosov lesa, ki so na robovih zlepljeni skupaj.
                  Zunanji sloj in robovi so premazani s smolo.
                  Glej sliko (1).
               
               
                  4412 94 90
               
               
                  Uvrstitev je določena s splošnima praviloma 1 in 6 za razlago kombinirane nomenklature in besedilom oznak KN 4412, 4412 94 in 4412 94 90.
                  Uvrstitev pod tarifno številko 4418 kot drugi leseni proizvodi za gradbeništvo, natančneje kot opaž za betonska dela, je izključena, ker izdelek nima značilnosti, razen plasti smole, kar omogoča, da se označi kot izdelan za gradbene namene. Glej tudi pojasnjevalne opombe harmoniziranega sistema k tarifni številki 4418 (predvsem zadnji stavek odstavka 3). Izdelek zato ni namenjen za konstrukcijski opaž. Izdelek torej nima objektivnih značilnosti in lastnosti za uvrstitev pod tarifno številko 4418.
                  Glede na značilnosti se izdelek uvrsti pod oznako KN 4412 94 90 kot druge blok plošče, večplastne lesene ali laminirane plošče (glej tudi pojasnjevalne opombe harmoniziranega sistema k tarifni številki 4412, (3)).
               
            
         
      
         (1)  Slika je samo informativne narave.